Държавен вестник, бр. 55, 2018 г., стр. 55

БРОЙ  55	
Д Ъ Р Ж А В Е Н  В Е С Т Н И К 	
СТР.  55  
(3) Отличията и наградите се присъждат 
от председателя на комисията, а в случаите 
по ал. 1, т. 1 и 2 и ал. 2, с изключение на 
огнестрелното оръжие – и от служители, 
определени със заповед на председателя на 
комисията.
(4) Председателят на комисията може по 
своя преценка едновременно да награди с 
отличие и с предметна награда.
Чл. 141. (1) Отличията са лични, а награ-
дите могат да бъдат лични или колективни.
(2) Видът на отличието или наградата се 
определя съобразно личния или колективния 
принос за изпълнението на служебните задъл-
жения и възложените задачи и от значимостта 
на постигнатите резултати в работата и при 
осъществяването на функциите и задачите 
на комисията.
(3) Когато наградата е колективна, размерът 
не може да надвишава размера на основното 
месечно възнаграждение на ръководителя 
на съответното структурно звено, съответно 
работна група или друг колективен орган, 
определен със заповед.
Чл. 142. С „Писмена похвала“ се награжда-
ват служители, които имат съществен принос 
за изпълнението на конкретна професионална 
задача.
Чл. 143. С „Обявяване на благодарност“ се 
награждават служители на комисията, про-
явили инициативност и постигнали високи 
професионални резултати при изпълнението 
на функциите си.
Чл. 144. (1) Със „Сребърен почетен знак“ на 
комисията се награждават нейни служители 
и граждани за принос и конкретна помощ 
в противодействието с корупцията, както 
и за принос в развитието на отношенията 
между комисията и съответните структури 
на други държави или международни органи 
и организации.
(2) Награждаването със „Сребърен почетен 
знак“ се извършва от председателя на коми-
сията по предложение на член на комисията.
Чл. 145. (1) Най-високото професионално 
отличие в комисията е „Златен почетен знак“ 
на Комисията за противодействие на корупци-
ята и за отнемане на незаконно придобитото 
имущество.
(2) Със „Златен почетен знак“ председателят 
на комисията награждава служители за проя-
вени смелост и себеотрицание, за конкретен 
съществен принос и висок професионализъм 
при изпълнението на служебни задачи с из-
ключително значение за осъществяваните от 
комисията дейности по противодействие на 
корупцията.
(3) Отличието по ал. 1 се дава на служители 
и за безукорно поведение, постигнати трайни 
резултати в служебната работа, образцово 
изпълнение на служебните задължения и 
продължителна служба в комисията, която 
е не по-малко от петнадесет години, като 
за служба в комисията се зачита стажът по 
§ 6, ал. 9 от преходните и заключителните 
разпоредби на Закона за противодействие 
на корупцията и за отнемане на незаконно 
придобитото имущество.
(4) Отличието по ал. 1 може да се дава и 
на граждани за голям принос и съществена 
конкретна помощ в противодействието на 
корупцията, както и за голям принос в раз-
витието на отношенията между комисията и 
съответните структури на други държави или 
международни органи и организации. 
Чл. 146. (1) Формата и видът на сребърния 
почетен знак и на златния почетен знак се 
определят с акт на председателя на комисията.
(2) С акта по ал. 1 се регламентират проце-
дурата и ритуалът по награждаването с отли-
чията сребърен почетен знак и златен почетен 
знак и с паричните и предметните награди.
Чл. 147. С почетните знаци по чл. 144 и 
145 могат да бъдат награждавани посмъртно 
служители, загинали при или по повод изпъл-
нение на служебните си задължения.
Чл. 148. Служителите, наградени със сре-
бърен или златен почетен знак на комисия-
та, могат да го носят върху облеклото си от 
дясната страна на гърдите.
Чл. 149. (1) Служителите, наградени със 
сребърен почетен знак или златен почетен знак 
на комисията, получават карта, а наградените 
с „Обявяване на благодарност“ и “Писмена 
похвала“ – грамота, с които се удостоверява 
награждаването.
(2) На наградените с огнестрелно оръжие 
се издава удостоверение.
Чл. 150. С парична или предметна награда 
се награждават служителите за професионално 
изпълнение на важни служебни задачи, както 
и за трайни професионални резултати.
Чл. 151. На служителите по чл. 16, ал. 2 от 
Закона за противодействие на корупцията и 
за отнемане на незаконно придобитото иму-
щество могат да бъдат връчвани утвърдени 
от председателя на комисията грамоти за:
1. проявена безкористност, доблест и все-
отдайност при изпълнение на служебните 
задължения – при навършване на 50-годишна 
възраст;
2. за добросъвестна, честна и безупречна 
дългогодишна служба в службите за сигурност 
на Република България – при прекратяване 
на служебното правоотношение поради при-
добито право на пенсия;
3. дългогодишна и всеотдайна служба в 
службите за сигурност на Република Бълга-
рия – при навършване на шестдесет години.
Чл. 152. (1) Награждаването на служите-
лите по чл. 16, ал. 2 от Закона за противодей-
ствие на корупцията и за отнемане на неза-
конно придобитото имущество се извършва 
въз основа на мотивирано предложение до